„Serbska rěč a kultura mje wšědnje přewodźetej“ powěda Syman Pöpel z Łušća. Po studiju wučerstwa za předmjetaj zemjepis a HTD (hospodarstwo-technika-domjacnosć) w Podstupimje sta so wón z wučerjom w Radworju. Jako tajki chce zdobom serbskosć „šulerkam a šulerjam, dalokož móžno, zbližić.“ Swój wólny čas wěnuje 30lětny sportowym aktiwitam. „W lěću dojědu sej tydźensce do Sakskeje Šwicy. To je mjeztym moja druha domizna. Tam aktiwnje z přećelemi z wotpowědnym wuhotowanjom krosnuju. Skały a wšelake formy krosnowanja mje w tutym regionje jara fascinuja. Nimo toho wjele kolesuju. Tak wabi mje treningowa čara husto do Čěskeje do městačka Krásná Lípa. W zymje lubuju, so na běžkach pohibować.“
szl_Latn